Document ID: 32005R0989

PADOMES REGULA (EK) Nr. 989/2005
(2005. gada 27. jūnijs),
ar kuru groza Regulu (EK) Nr. 1255/96, kas uz laiku atliek kopīgā muitas tarifa autonomos nodokļus dažiem rūpniecības, lauksaimniecības un zivsaimniecības produktiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 26. pantu,
ņemot vērā Komisijas priekšlikumu,
tā kā:
(1)
Kopienas interesēs ir daļēji vai pilnīgi atlikt kopīgā muitas tarifa autonomos nodokļus vairākiem tādiem jauniem produktiem, kuri nav minēti pielikumā Regulai (EK) Nr. 1255/96 (1).
(2)
Vairāki produkti, kas norādīti minētajā regulā, būtu jāizņem no pielikumā sniegtā saraksta, jo Kopienas interesēs vairs nav saglabāt kopīgā muitas tarifa atliktos autonomos nodokļus vai arī tāpēc, ka ir jāgroza attiecīgo produktu apraksts, lai ņemtu vērā produktu tehnisko pilnveidošanu un ekonomikas tendences tirgū.
(3)
Produkti, kuru apraksts ir jāizmaina, būtu attiecīgi jāuzskata par jauniem produktiem.
(4)
Tāpēc ir lietderīgi attiecīgi grozīt Regulu (EK) Nr. 1255/96.
(5)
Ņemot vērā šīs regulas ekonomisko svarīgumu, ir jābalstās uz steidzamības pamatojumu, kas paredzēts I.3. punktā Protokolā par valstu parlamentu nozīmi Eiropas Savienībā, kurš pievienots Līgumam par Eiropas Savienību un Eiropas Kopienu dibināšanas līgumiem.
(6)
Tā kā šī regula ir jāpiemēro no 2005. gada 1. jūlija, tai būtu jāstājas spēkā nekavējoties,
IR PIEŅĒMUSI ŠO REGULU.
1. pants
Regulas (EK) Nr. 1255/96 pielikumu ar šo groza šādi:
1)
Iekļauj šīs regulas I pielikumā minētos produktus.
2)
Svītro produktus, kuru kodi ir minēti šīs regulas II pielikumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Regulu piemēro no 2005. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2005. gada 27. jūnijā

Labels: 3
1
15
6